Անն Իդալգո

**Անն Իդալգո** (, ), իսպանական ծագմամբ ֆրանսիացի քաղաքական գործիչ։ Փարիզի քաղաքապետ (2014 թվականից)։ Առաջին կինն է, ով զբաղեցնում է այդ պաշտոնը։

1994 թվականից անդամակցում է Ֆրանսիայի Սոցիալիստական կուսակցությանը, զբաղեցրել է Մշակույթի և լրատվական միջոցների ազգային քարտուղարի պաշտոնը։ Բերտրան Դելանոեի (մարտ, 2001-մարտ, 2014) ղեկավարման օրոք եղել է Փարիզի առաջին փոխքաղաքապետ։ 2001 թվականին ընտրվել է Փարիզի 15-րդ շրջանի խորհրդի անդամ։

## Կենսագրություն
thumb|left|130px|Անն Իդալգո, 2006
Անն Իդալգոն ծնվել է Իսպանիայի Անդալուզիա համայնքի Կադիս քաղաքի Սան Ֆերնանդո մունիցիպալիտետում։ Նրա հայրական պապը իսպանացի սոցիալիստ էր, ով Իսպանիայի քաղաքացիական պատերազմից հետո կնոջ և չորս երեխաների հետ դարձել էր փախստական, սակայն որոշ ժամանակ անց վերադարձել էին Իսպանիա։ Տատը մահացել է վերադարձի ճանապարհին, պապը դատապարտվել է մահապատժի, ապա՝ ցմահ ազատազրկման։

Իդալգոյի հայրը մեծացել է մոր ծնողների մոտ։ Եղել է էլեկտրիկ։ 1950-ական թվականների վերջում ամուսնացել է դերձակուհու հետ, ունեցել են երկու դուստր՝ Աննը և Մարիան։ Պայմանավորված Իսպանիայի տնտեսական դժվարություններով՝ Իդալգոյի ծնողները գաղթել են Ֆրանսիա, 1961 թվականին հաստատվել Լիոնում։

Անն Իդալգոն մեծացել է Լիոնի 9-րդ շրջանում՝ Վեզում, ծնողների հետ խոսել է իսպաներեն, քրոջ հետ՝ ֆրանսերեն։ Ծնողները վերադարձել են Իսպանիա, քույրը՝ Մարին, Լոս Անջելեսում ընկերության տնօրեն է։

14 տարեկանում Իդալգոն դարձել է Ֆրանսիայի քաղաքացի, միաժամանակ Իսպանիայի քաղաքացի է։

Իդալգոն մասնագիտացել է սոցիալական աշխատողի և իրավագիտության բնագավառում։

1997 թվականից մտել է քաղաքականություն: Զբաղեցրել է տարբեր պաշտոններ Մարտին Օբրիի, Նիկոլ Փերիի և Մարիլիզ Լեբրանշյուի նախարարական աշխատակազմերում:

Երեք երեխաների մայր էր, երբ ամուսնալուծվել և կրկին ամուսնացել է։ 1982 թվականին Աշխատանքի գործակալության ազգային մրցույթում զբաղեցրել է 5-րդ տեղը։ 1984 թվականին պաշտոն է զբաղեցրել Փարիզի 15-րդ շրջանը ներկայացնող Աշխատանքի գործակալությունում։ Քաղաքացիական ծառայության պաշտոնից թոշակի է անցել 2011 թվականի հուլիսին՝ 52 տարեկանում։

### Մասնագիտական կարիերա
* 1984-1993 Աշխատանքի գործակալություն, Ֆրանսիա
* 1993-1995 Մասնագիտական վերապատրաստման պատվիրակություն, Աշխատանքի վարչություն, Ֆրանսիա
* 1995-1996 Առաքելություն միջազգային աշխատանքային գրասենյակ, Ժնև
* 1996-1997 Անձնակազմի կառավարման գրասենյակի պաշտոնյա, Compagnie Générale des Eaux (այն ժամանակ՝ Վիվենդի և Վիվենդի Ունիվերսալ)

## Անձնական կյանք
Փարիզի 15-րդ թաղամասում բնակվում է Խորհրդարանի սոցիալիստ անդամ Ժան Մարկ Ժերմանի և իրենց որդու հետ։ Նա 7 տարով մեծ է ամուսնուց։

Առաջին ամուսնությունից ծնվել են որդին՝ Մաթյոն (1986) և դուստրը՝ Էլզան (1988):

Չնայած ստացել է կաթոլիկ դաստիարակություն, Իդալգոն աթեիստ է։

## Պարգևներ
thumb|right|<center>Կաթոլիկ Իզաբելայի շքանշան</center>
* 45px Կաթոլիկ Իզաբելայի շքանշան (Իսպանիա, 2010)
* 45px Պատվո լեգեոնի շքանշանի ասպետ (2012)
* 45px Բևեռային աստղի շքանշան (Շվեդիա, 2014)
* 45px Քաղաքացիական ծառայության շքանշան (Իսպանիա, 2015)
* Առյուծի ազգային շքանշանի գլխավոր սպա (Սենեգալ, 2016)
* «Երևանի քաղաքապետի ոսկե մեդալ», 2016
* ՀՀ ԱԳՆ պատվո մեդալ
* «Արժանիքների համար» շքանշանի սպա (2016 թվականի նոյեմբերի 14)
* Ծագող արևի 3-րդ կարգի շքանշան (Ճապոնիա, 2021)
* «Լիտվային մատուցած ծառայությունների համար» շքանշանի ասպետ (Լիտվա, 2024 թվականի փետրվարի 15). *Լիտվայի հետ համագործակցության ամրապնդման, ժողովրդավարական արժեքների առաջխաղացման և Փարիզում Լիտվայի հետ կապված առաջին վայրի՝ «Lietuvos sodai»-ի ստեղծման գործում անձնական ներդրման համար*

## Գրականություն
* Une femme dans l'arène, published in June 2006, Le Rocher editions, co-written with Jean-Bernard Senon, preface by Bertrand Delanoë ISBN 2268059618
* Travail au bord de la crise de nerfs, published in October, 2010, co-written with Jean-Bernard Senon ISBN 2081245221

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Պատվո լեգեոնի շքանշանի ասպետներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի պետական գործիչներ
Կատեգորիա:Ֆրանսիացի սոցիալիստներ